חוק תאגידי מים וביוב (תיקון מס' 17), התשפ"ה-2025
הצעת חוק ממשלתית, הכנסת ה-25
פורסם: ספר החוקים, חוברת 3357, עמ' 238, 2025-01-22T00:00:00+02:00
התיקון דוחה ל-1.1.2026 את המועד הקובע, שהוא המועד המחייב להקמה של תאגידי מים וביוב אזוריים שיספקו שירותי מים וביוב לכמה רשויות מקומיות. החל במועד הקובע, תאגיד מים וביוב ורשות מקומית לא יספקו  שירותי מים וביוב לצרכנים, אלא באמצעות תאגיד אזורי, ובלבד שלא ניתן פטור מהחובה להקים תאגיד אזורי בהתאם לתנאים הקבועים בחוק. כמו כן, ובהתאמה לדחיית המועד הקובע, התיקון דוחה את המועד לתחילת ביצועם של השלבים להקמת תאגידים אזוריים, כך שיחול ב-1.9.2025.